CELEX: C2006/326/137
Language: fi
Date: 2006-12-30 00:00:00
Title: Asia T-310/06: Kanne 17.11.2006 — Unkarin tasavalta v. komissio

30.12.2006   
            
            
               FI
            
            
               Euroopan unionin virallinen lehti
            
            
               C 326/64
            
         Kanne 17.11.2006 — Unkarin tasavalta v. komissio
   (Asia T-310/06)
   (2006/C 326/137)
   Oikeudenkäyntikieli: unkari
   Asianosaiset
   
      Kantaja: Unkarin tasavalta (asiamies: J. Fazekas)
   
      Vastaaja: Euroopan yhteisöjen komissio
   Vaatimukset
   
               —
            
            
               Asian käsittely on siirrettävä ensimmäisen oikeusasteen tuomioistuimen suurelle jaostolle työjärjestyksen 14 artiklan 1 kohdan ja 51 artiklan 1 kohdan nojalla
            
         
               —
            
            
               interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetun asetuksen (EY) N:o 824/2000 muuttamisesta 18.10.2006 annetun komission asetuksen (EY) N:o 1572/2006 seuraavat säännökset on kumottava:
               
                           —
                        
                        
                           1 artiklan 1 kohdan a alakohta: maissia koskeva osa
                        
                     
                           —
                        
                        
                           1 artiklan 3 kohta: muutetun perusasetuksen 9 artiklan b kohdan maissia koskeva osa
                        
                     
                           —
                        
                        
                           asetuksen liitteessä olevassa 1 kohdassa olevasta taulukosta E maissiin liittyvä arvo, ja
                        
                     
                           —
                        
                        
                           liitteessä olevassa 2 kohdassa olevasta taulukosta III maissia koskeva osa.
                        
                     
         
               —
            
            
               komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii, että asetuksen (EY) N:o 1572/2006 (1) 1 artikla ja sen liite kumotaan osittain, koska ne ovat lainvastaisia.
   Se perustelee kannettaan seuraavasti:
   
               —
            
            
               komissio on loukannut tuottajien perusteltua luottamusta, koska se on ottanut kesken vuotta käyttöön maissin painoa koskevan edellytyksen. Jättäessään asetuksen julkaisemisen ja sen voimaantulon välille hyvin lyhen määräajan, tai jättäessään määräämättä, että täytäntöönpanon on tapahduttava vaiheittain, se on lisäksi jättänyt noudattamatta oikeusvarmuutta koskevaa periaatetta ja suhteellisuusperiaatetta;
            
         
               —
            
            
               komissiolla ei ole toimivaltaa määrätä maissin painoa koskevasta erityisestä edellytyksestä;
            
         
               —
            
            
               vaikka komissiolla olisikin toimivalta määrätä maissin painoa koskevasta erityisestä riidanalaisesta edellytyksestä, kantaja väittää, että se on käyttänyt väärin tätä toimivaltaa, sillä se on tosiasiallisesti lähes muuttanut maissia koskevan interventiojärjestelmän aineellista sisältöä muuttaessaan interventiota koskevia laatumuuttujia;
            
         
               —
            
            
               vaikka komissiolla olisikin toimivalta määrätä maissin painoa koskevasta erityisestä riidanalaisesta edellytyksestä, se on tehnyt ilmeisen arviointivirheen, kun se on jättänyt huomioon ottamatta maissin keskilaatuun sovitettua perustetasoa määrittäessään sen, että yhteisön maissi on pääasiallisesti tarkoitettu eläinen rehuksi;
            
         
               —
            
            
               komissio ei ole noudattanut EY 253 artiklaan perustuvaa perusteluvelvollisuuttaan;
            
         
               —
            
            
               komissio on rikkonut viljan hallintokomitean työjärjestystä, kun se ei ole noudattanut siinä määrättyä määräaikaa.
            
         
               —
            
            
               komissio on velvoitettava korvaamaan oikeudenkäyntikulut.
            
         
      (1)  Interventioelinten suorittamaan viljan haltuunottoon sovellettavista menettelyistä sekä menetelmistä viljan laadun määrittämiseksi annetun asetuksen (EY) N:o 824/2000 muuttamisesta 18.10.2006 annettu komission asetus (EY) N:o 1572/2006 (EYVL L 290, s. 29).